**Ministru kabineta rīkojuma projekta „Par B.Bāni”** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekts sagatavots, lai atbilstoši Valsts civildienesta likuma 11.panta trešajai daļai Ministru kabinets apstiprinātu Finanšu ministrijas valsts sekretāra amata kandidatūru. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.gada 27.maijā Finanšu ministrijā ir saņemts Finanšu ministrijas valsts sekretāres S.Bajāres iesniegums ar lūgumu atbrīvot no amata pienākumu izpildes pēc pašas vēlēšanās ar 2014.gada 25.jūniju. Finanšu ministrijas valsts sekretāra amats būs vakants no 2014. gada 25.jūnija.  Lai nodrošinātu Finanšu ministrijas uzdevumu efektīvu un pienācīgu izpildi, finanšu ministrs virza apstiprināšanai Ministru kabinetā valsts sekretāra vietnieces budžeta jautājumos Baibas Bānes kandidatūru Finanšu ministrijas valsts sekretāra amatam.  Projekts paredz apstiprināt Ministru kabinetā Baibas Bānes kandidatūru iecelšanai Finanšu ministrijas valsts sekretāra amatā ar 2014.gada 25.jūniju.  Ar Ministru kabineta 2013.gada 2.jūlija rīkojumu Nr.284 “Par Baibas Bānes iecelšanu Rīgas ostas valdes locekļa amatā” Baiba Bāne pilda arī Rīgas ostas valdes locekļa pienākumus, kā arī turpinās savienot Rīgas ostas valdes locekļa amatu ar Finanšu ministrijas valsts sekretāra amatu saskaņā ar likuma „Par interešu konflikta novēršanu valsts amatpersonu darbībā” 7.panta piektās daļās 1.punktu.  Likuma „Par interešu konflikta novēršanu valsts amatpersonu darbībā” 7.panta piektās daļās 1.punktā ir noteikts, ka valsts iestāžu vadītājiem ir atļauts savienot valsts amatpersonas amatu ar amatu, kuru viņi ieņem saskaņā ar likumu, Ministru kabineta noteikumiem un rīkojumiem.  Saskaņā ar Likumu par ostām 8.panta trešo daļu Rīgas ostas valdē un Ventspils ostas valdē katrā ir astoņi valdes locekļi: četri attiecīgās pašvaldības pārstāvji, kurus amatā ieceļ un no amata atbrīvo ar attiecīgās pilsētas domes lēmumu, un četri - ekonomikas ministra, finanšu ministra, satiksmes ministra un vides aizsardzības un reģionālās attīstības ministra izvirzīti pārstāvji, kurus amatā ieceļ un no amata atbrīvo Ministru kabinets. Rīgas ostas valde un Ventspils ostas valde ir lemttiesīgas, ja to sēdēs piedalās ne mazāk kā seši valdes locekļi, un lēmumu pieņem, ja par to nobalso ne mazāk kā pieci valdes locekļi. Mazo ostu valdes tiek ieceltas saskaņā ar šā likuma [26.pantu](http://www.likumi.lv/doc.php?id=57435#p26).  Likuma „Par interešu konflikta novēršanu valsts amatpersonu darbībā” 7.panta 51 daļās 1.punktā ir noteikts, ka ostas valdes locekļiem ir atļauts savienot valsts amatpersonas amatu ar amatu, kuru tās ieņem saskaņā ar likumu, Ministru kabineta noteikumiem un rīkojumiem.  Ņemot vērā minēto, secināms, ka Rīgas ostas valdes locekļa amata savienošana ar Finanšu ministrijas valsts sekretāra amatu nerada interešu konfliktu. |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

*Anotācijas II – VII sadaļa – projekts šo jomu neskar.*

Finanšu ministrs A.Vilks

12.06.2014. 9:33

419

D.Aleksandrova

67095628, Dana.Aleksandrova@fm.gov.lv